open-index/open-wikipedia-markdown huggingface dataset:
নেপাল–বাংলাদেশ সম্পর্ক

**নেপাল–বাংলাদেশ সম্পর্ক** হচ্ছে নেপাল ও বাংলাদেশের মধ্যকার দ্বিপার্শিক সম্পর্ক।
## ইতিহাস
[ডান|থাম্ব|[ভারত|ভারতের শিলিগুড়ি করিডোরেরফলে নেপাল থেকে বাংলাদেশ আলাদা হয়েছে]]
১৯৭১ সালে বাংলাদেশের মুক্তিযুদ্ধের পক্ষে বাংলাদেশ সরকার প্রেরিত কূটনৈতিক প্রতিনিধিদের মধ্যে নেপালে প্রেরিত হন আবদুল মালেক উকিল, সুবোধচন্দ্র মিত্র ও আবদুল মোমিন তালুকদার।   যদিও নেপাল ১৯৭১ সালে বাংলাদেশের স্বাধীনতা যুদ্ধে একটি নিরপেক্ষ অবস্থান গ্রহণ করেছিলো, তবুও যুদ্ধশেষে ১৬ই জানুয়ারি ১৯৭২ তারিখে বাংলাদেশকে স্বাধীন দেশ হিসেবে স্বীকৃতি দিয়েছিলো। এর ফলশ্রুতিতে পাকিস্তান সরকার নেপালের সাথে সম্পর্ক ছিন্ন করে দেয়। নেপাল সরকার বঙ্গোপসাগরের বন্দর ব্যবহার করার জন্য অনেক আগে থেকেই দাবি জানিয়ে আসছিলো। কিন্তু বাংলাদেশ যখন পাকিস্তানের অংশ ছিলো, তখন তারা খুব বেশি সুবিধা আদায় করতে পারে নি। কিন্তু বাংলাদেশ স্বাধীন হওয়ার ফলে তাদের জন্য ভালো একটি সুযোগ সৃষ্টি হয়। ১৯৭৫ সালে সামরিক অভ্যুত্থানের মাধ্যমে বাংলাদেশে নতুন সরকার ব্যবস্থা কায়েম হলে দ্বিপাক্ষিক সম্পর্কের আরো উন্নতি সাধিত হয়। উভয় দেশ তাদের শক্তিশালী প্রতিবেশীর প্রভাব মোকাবেলার পথ খুঁজছিলো। ১৯৭৬ সালের এপ্রিল মাসে বাংলাদেশ ও নেপাল পরস্পরের মধ্যে বাণিজ্য, ট্রানিজিট এবং বেসামরিক বিমান চলাচলের উন্নয়নের জন্য একটি দিপাক্ষিক চুক্তি করে। ট্রানজিট চুক্তির মাধ্যমে রুটের সমস্ত যানবহন বিভিন্ন দায়িত্ব ও মূল্য প্রদান করা থেকে অব্যাহতি পায়। নেপালি যানবহন প্রবেশ ও বাহির হওয়ার জন্য ৬টি স্থান নির্দিষ্ট করে দেওয়া হয়। কিন্তু বাংলাদেশ সীমান্তে এসে নেপালি পণ্য ট্রাক থেকে নামানো হয়, কারণ সরাসরি নেপালি ট্রাক বন্দর পর্যন্ত যাওয়ার কথা চুক্তিতে ছিলো না। ১৯৮৬ সালে ভারতের সাথে গঙ্গা নদীর পানি বণ্টন চুক্তিতে বাংলাদেশের সাথে শরীক হওয়ার জন্য নেপালের প্রতি দাবি জানায়।

## দ্বিপাক্ষিক বাণিজ্য
দুই দেশের মধ্যে দ্বিপাক্ষিক সম্পর্কের অগ্রগতি সত্ত্বেও তাদের পারস্পরিক বিদ্যমান বাণিজ্যের পরিমাণ বছরে ৬০ মিলিয়ন মার্কিন ডলারের চেয়েও কম। ২০০৮-০৯ অর্থ-বছরে বাংলাদেশ নেপালে প্রায় ৬.৭ মিলিয়ন ডলার রপ্তানী করে। রপ্তানী পণ্যের মধ্যে ছিলো ওষুধ, গার্মেন্টস, প্লাস্টিক, হস্তশিল্প ও অন্যান্য পণ্য। পক্ষান্তরে বাংলাদেশে নেপালে প্রায় ৫৩ মিলিয়ন ডলার মূল্যের পণ্য রপ্তানি করে, যা মূলত কৃষি উৎপাদিত, যেমন ডাল, চাল, গম ইত্যাদি।

### ট্রানজিট রুট
১৯৯৮ সালে বাংলাদেশ ও ভারতের মধ্যে *ফুলবাড়ি চুক্তি* হওয়ায় ভারতের একটি ট্রানজিট রুটের মাধ্যমে বাংলাদেশে নেপালি পণ্য প্রবেশাধিকার পায়। ২০১০ সালে ভারতের প্রধানমন্ত্রী ড. মনমোহন সিং এবং বাংলাদেশের প্রধানমন্ত্রী শেখ হাসিনা একটি যৌথ ইশতেহার জারি করে নেপাল ও ভুটানকে বাংলাদেশের বন্দর ব্যবহারের সুবিধা দেওয়া হয়। উভয় দেশের বাণিজ্য সচিবকে একটি বিস্তারিত ট্রানজিট চুক্তি অনুমোদনের জন্য পরস্পরের সাথে আলোচনা করার এবং চুক্তি বাস্তবায়নের সময় বেধে দেওয়া হয়। 

## তথ্যসূত্র

বিষয়শ্রেণী:বাংলাদেশের দ্বিপাক্ষিক সম্পর্ক
বিষয়শ্রেণী:নেপালের দ্বিপাক্ষিক সম্পর্ক
বিষয়শ্রেণী:নেপাল–বাংলাদেশ সম্পর্ক
আহসান সেলিম হায়াত

**আহসান সেলিম হায়াত** (জন্মঃ ১০ জানুয়ারি ১৯৪৮) পাকিস্তানের একজন অবসরপ্রাপ্ত জেনারেল যিনি পাকিস্তানের উপসৈন্যবাহিনীপ্রধান ছিলেন ২০০৪ থেকে ২০০৭ এ অবসর গ্রহণ পর্যন্ত। এর আগে তিনি ৫ম কোরের অধিনায়ক ছিলেন এবং ইসলামাবাদে অবস্থিত 'জাতীয় প্রতিরক্ষা বিশ্ববিদ্যালয়'-এর অধ্যাপক ছিলেন।

## সেনাজীবন
সেলিম সামরিক পরিবারে জন্ম নেন। তিনি তার মাতা-পিতার সিদ্ধান্ত অনুযায়ী পাকিস্তান বিমান বাহিনী পরিচালিত পাঞ্জাব প্রদেশের পাবিবা উচ্চ বিদ্যালয়ে (পিএএফ হাই স্কুল) লেখাপড়া করেন। স্কুল শেষে তিনি ১১তম যুদ্ধ কোর্সে পাকিস্তান সামরিক একাডেমীতে যোগ দেন। তাকে পাকিস্তান সৈন্যবাহিনীর সাঁজোয়া শাখায় কমিশন দেওয়া হয় ১৯৬৮ সালে এবং তিনি 'ভারত-পাকিস্তান যুদ্ধ ১৯৭১' চলাকালে পশ্চিম পাকিস্তানে কর্মরত ছিলেন।
ব্রিগেডিয়ার হিসেবে তিনি ৩য় স্বতন্ত্র সাঁজোয়া ব্রিগেডের অধিনায়ক ছিলেন ১৯৯১ থেকে ১৯৯৩ পর্যন্ত, ব্রিগেডটি ছিল লাহোরে। '৯৩ সালে তিনি বদলী হন সেনা স্টাফ কলেজ (কোয়েটা) এ, ওখানে তার নিয়োগ ছিল উপপ্রধান কর্মকর্তা এবং প্রধান প্রশিক্ষক হিসেবে। তিনি সেনাপ্রধানের সচিবালয়ে সামরিক হামলা পরিকল্পনা পরিদপ্তরের পরিচালক ছিলেন। ২০০০ এর ডিসেম্বর মাসে লেফটেন্যান্ট-জেনারেল হিসেবে পদোন্নতি পাওয়ার আগে সেলিম ইসলামাবাদের 'জাতীয় প্রতিরক্ষা বিশ্ববিদ্যালয়' এর অধীনস্থ সেনা যুদ্ধ মহাবিদ্যালয়ের প্রধান প্রশিক্ষক ছিলেন।

## হত্যা চেষ্টা
উপসেনাপ্রধান হওয়ার আগে সেলিম করাচীর ৫ কোরের অধিনায়ক ছিলেন। এই ৫ম কোরের দায়িত্ব শুধু করাচী শহরেই নয় পুরো সিন্ধু প্রদেশে ন্যাস্ত (করাচী সিন্ধু প্রদেশের রাজধানী)। কোরটির অধিনায়ক থাকাকালীন সময়ে জেনারেল সেলিমের গাড়ি একদিন জঙ্গী সংগঠন 'জুন্দাল্লাহ' এর সদস্যদের হামলার কবলে পড়ে। তার নিরাপত্তার দায়িত্বে নিয়োজিত ১১ সৈন্য নিহত হয়, কিন্তু তিনি বেঁচে যান।

## তথ্যসূত্র

বিষয়শ্রেণী:পাকিস্তানি জেনারেল
বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পিএএফ কলেজ সারগোদার প্রাক্তন শিক্ষার্থী
ইলেক্ট্রা কমপ্লেক্স

[থাম্ব|ডান|175px|[Electra complex: Electra at the Tomb of Agamemnon*, by [[Frederic Leighton]], c.1869]]
ইলেকট্রা কমপ্লেক্স (Electra complex) হলো ফ্রয়েডীয় মনোবিজ্ঞানের এক আলোড়নকারী ধারণা। সংক্ষেপে বলতে গেলে ইলেকট্রা কমপ্লেক্স হলো কন্যা সন্তানের পিতার প্রতি থাকা এক ধরনের অবচেতন যৌন কামনা। মানুষের ব্যক্তিত্ব বিকাশ সর্বমোট পাঁচটা স্তরের মধ্যে দিয়ে সম্পূর্ণ হয়। যথাঃ
১)মৌখিক অবস্থা (oral stage),
২)পায়ু অবস্থা (anal stage),
৩)শিশ্ন অবস্থা (phallic stage),
৪)সুপ্তযৌন অবস্থা (latency stage),
৫)উপস্থ অবস্থা (genital stage)।
ইলেকট্রা কমপ্লেক্স সংঘটিত হয় এর তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়। বিশ্ববিখ্যাত মনোবিজ্ঞানী সিগমাণ্ড ফ্রয়েডের মতবাদ অনুসারে, শৈশব কালেতেই কন্যা সন্তানদের পিতার প্রতি এক ধরনের অনুরাগ অথবা আকর্ষণ গড়ে ওঠে ও এই অনুরাগ গড়ে সন্তানের অকালজাত যৌন চেতনার প্রভাবে। এর সমান্তরালভাবে কন্যাসন্তানদের মনে মায়ের প্রতি এক ধরনের বিরাগ বা বিকর্ষণ ঠাই নেয়। ইলেকট্রা কমপ্লেক্সের ধারণাটি গ্রীস দেশের এক পৌরাণিক লোক-কাহিনীর সাথে জড়িত হয়ে আছে।এই কাহিনী অনুসারে, ইলেকট্রা নামে একজন নারী যে তাঁর এক ভাইয়ের সঙ্গে মিলে নিজের মাকে হত্যা করে পিতাকে বিয়ে করেছিল। এই কাহিনীকে মনে করে সিগমাণ্ড ফ্রয়েড কন্যা সন্তানের এই অসুস্থ যৌন মানসিকতাটির নাম রেখেছিলেন *'নারীবাদী ইডিপাস মনোভাব** বা **ঋণাত্মক ইডিপাস কমপ্লেক্স**। **ইলেকট্রা কমপ্লেক্স''' শব্দটি কার্ল ইয়াং ১৯১৩ সালে সর্বপ্রথম প্রচলন করেন। 

থাম্ব|ডান|Electra and Orestes, matricides

## তথ্যসূত্র

## আরও জানুন

* 
* 
* 
* 
* 
* 
* 
* 

বিষয়শ্রেণী:মনোবিজ্ঞান
বিষয়শ্রেণী:নারীবাদ
বিষয়শ্রেণী:অজাচার
বিষয়শ্রেণী:নারী ও মনোবিজ্ঞান
বিষয়শ্রেণী:মনোবিশ্লেষণ পরিভাষা
বিষয়শ্রেণী:ফ্রয়েডীয় মনোবিজ্ঞান
বাংলাদেশ–ব্রাজিল সম্পর্ক

**বাংলাদেশ–ব্রাজিল সম্পর্ক** বলতে বাংলাদেশ ও ব্রাজিল এর মধ্যে দ্বিপাক্ষিক সম্পর্ক বোঝায়।  ব্রাজিল ও বাংলাদেশের মধ্যে দীর্ঘকাল আনুষ্ঠানিক কূটনৈতিক সম্পর্ক ছিল না। ২০১০ খ্রিষ্টাব্দে  ব্রাজিলে বাংলাদেশের একটি দূতাবাস স্থাপন করা হয় এবং আবাসিক রাষ্ট্রদূত নিয়োগ করা হয়। বর্তমানে বাংলাদেশেও ব্রাজিলের দূতাবাস আছে। দুই দেশের মধ্যে বাণিজ্যিক সম্পর্কের দ্রুত উন্নতি হচ্ছে।

## উচ্চ পর্যায়ের পরিদর্শন
বাংলাদেশের পররাষ্ট্র সচিব মোহাম্মদ মিজারুল কায়েস ২০১১ খ্রিষ্টাব্দে ব্রাজিলে রাষ্ট্রীয় সফরে গিয়েছিলেন।

## আন্তর্জাতিক ফোরামে সহযোগিতা
[থাম্ব|ব্রাজিলের প্রেসিডেন্ট লুলা দা সিলভা এবং বাংলাদেশের প্রধানমন্ত্রী [খালেদা জিয়া|বেগম খালেদা জিয়া। ২০০৪ সালে NAM এর শীর্ষ সম্মেলনে সাক্ষাত]]
২০১৩ খ্রিষ্টাব্দে  মানবাধিকার কাউন্সিলে ব্রাজিল বাংলাদেশের কাছে তাদের পক্ষে সমর্থন চেয়েছিলো। আবার ২০১৬-১৭ সালে জাতিসংঘ নিরাপত্তা পরিষদের অস্থায়ী সদস্যপদের জন্যেও বাংলাদেশের কাছে তারা সমর্থন চায়। ২০১৪ খ্রিষ্টাব্দে  জাতিসংঘের মানবাধিকার কমিশন ও The Convention on the Elimination of All Forms of Discrimination against Women-এ  পদের জন্য ব্রাজিল বাংলাদেশের পক্ষে সমর্থন দেয়। বাংলাদেশও বিশ্ব বাণিজ্য সংস্থার জন্য ব্রাজিলকে সমর্থন দেয়। ব্রাজিল বাংলাদেশের দুর্যোগ ব্যবস্থাপনার জন্য ৩  মিলিয়ন ডলার সাহায্য দিয়েছিলো।

## সংস্কৃতি, শিক্ষা ও কৃষি ক্ষেত্রে সহযোগিতা
২০১১ খ্রিষ্টাব্দে  ব্রাজিল বিভিন্ন সম্ভাবনাময় খাত যেমন কৃষি, স্বাস্থ্য, শিক্ষা ও ক্রীড়া ইত্যাদিতে সহযোগিতার জন্য একটি চুক্তি সই করতে প্রস্তাব দেয়। ২০১৪ খ্রিষ্টাব্দে  ব্রাজিল   বাংলাদেশের কৃষি উন্নয়নে সহযোগিতা করার জন্য আগ্রহ ব্যাপ্ত করে।

## অর্থনৈতিক সম্পর্ক
২০১৫ খ্রিষ্টাব্দে দুই দেশের মধ্যে দ্বিপাক্ষিক বাণিজ্যের পরিমাণ ছিল ১ বিলিয়ন মার্কিন ডলার। ব্রাজিল-এর প্রধান রপ্তানী পণ্য হলো কৃষি পণ্য, যেমনঃ চিনি। বাংলাদেশ ব্রাজিলে পাট, তৈরি পোশাক ও ফার্মাসিউটিক্যাল পণ্য রপ্তানী করে। বাংলাদেশের ক্ষুদ্রঋণ খাত, বিশেষ করে নোবেল বিজয়ী ডঃ মুহাম্মদ ইউনুস ও গ্রামীণ ব্যাংক ব্রাজিলিয়দের কাছে একটি গুরুত্বপূর্ণ মডেল হিসেবে মনে করে।

## তথ্যসূত্র

ব্রাজিল
বিষয়শ্রেণী:ব্রাজিলের দ্বিপাক্ষিক সম্পর্ক
বিষয়শ্রেণী:বাংলাদেশের কূটনৈতিক সম্পর্ক
পর্তুগাল–বাংলাদেশ সম্পর্ক

**[[পর্তুগাল]]–[[বাংলাদেশ]] সম্পর্ক** বলতে উভয় রাষ্ট্রের মধ্যে দ্বিপাক্ষিক সম্পর্ক বোঝায়। এই দুই দেশের মধ্যে অত্যন্ত বন্ধুসুলভ সম্পর্ক বিদ্যমান।

## ইতিহাস
পর্তুগিজরা সর্বপ্রথম বাংলাদেশে আসে ষষ্ঠাদশ শতকে। বাংলায় তারা এসেছিলো ব্যবসা করার জন্য। তারা তখন অনেক বাণিজ্য-কুঠি বানিয়েছিলো। ব্যবসায়ী কার্যক্রমের জন্য তারা চট্টগ্রামের বঙ্গোপসাগরের বন্দর ব্যবহার করত। সেই সময় তারা চট্টগ্রামের ওপর নিজেদের নিয়ন্ত্রণ প্রতিষ্ঠা করে। কিন্তু মোগল এবং  আরাকানদের বিরুদ্ধে যুদ্ধ করে তারা বেশিদিন সেই নিয়ন্ত্রণ ধরে রাখতে পারে নি। সপ্তাদশ শতকের মধ্যেই তারা চট্টগ্রামের নিয়ন্ত্রণ হারায়। তাদের বংশধরেরা এখনো চট্টগ্রামের পুরাতন অংশে বসবাস করছে।পর্তুগীজরা সর্বপ্রথম বাংলা ভাষার ব্যাকরণ রচনা করে। বাংলাদেশে&nbsp;খ্রিস্টান ধর্মের প্রসারে&nbsp;পর্তুগিজ মিশনারিরা ছিল অগ্রদূত।

## উচ্চ পর্যায়ের পরিদর্শন
২০১০ সালে  বাংলাদেশের সাবেক পররাষ্ট্র মন্ত্রী দীপু মনি একটি সরকারি সফরে লিসবন গিয়েছিলেন।

## অর্থনৈতিক সহযোগিতা
বাংলাদেশ ও পর্তুগাল দ্বিপাক্ষিক অর্থনৈতিক কার্যক্রম প্রসারিত করতে তাদের গভীর আগ্রহ দেখিয়েছে এবং তা বাস্তবায়নের জন্য প্রয়োজনীয় পদক্ষেপ নিয়েছে। ২০১০ সালে *দ্বৈত-কর* পরিহার করতে দুই দেশের মধ্যে একটি চুক্তি স্বাক্ষরিত হয়।&nbsp;পারস্পরিক ব্যবসায়িক প্রতিনিধি প্রেরণের মাধ্যমে&nbsp;উভয় দেশের মধ্যে ব্যবসায়িক সম্পর্ক জোরদার করার ব্যাপারে উভয় দেশ একমত হয়েছে।

## পর্তুগালে বাংলাদেশী প্রবাসী
২০১২ সালের হিসাব অনুযায়ী প্রায় ১৫,০০০ জন বাংলাদেশী &nbsp;পর্তুগালে গিয়ে কাজ করছেন।

## তথ্যসূত্র

প
ব
বিষয়শ্রেণী:পর্তুগাল–বাংলাদেশ সম্পর্ক
আশুতোষ কালী

**আশুতোষ কালী** (৫ জুন ১৮৯১ — ৭ জুন, ১৯৬৫) একজন বাঙালী ব্রিটিশবিরোধী সশস্ত্র বিপ্লববাদী।

## প্রারম্ভিক জীবন
আশুতোষ কালী বাংলাদেশের শরীয়তপুর জেলার বিলাসখানে জন্মগ্রহণ করেন। পিতার নাম ছিল ঈশ্বরচন্দ্র কালী। শ্রীহট্ট কলেজে পড়াকালীন অনুশীলন সমিতির সাথে যুক্ত হয়ে যান এবং প্রধান নেতা পুলিনবিহারী দাসের সংস্পর্শে সশস্ত্র বিপ্লববাদে দীক্ষা নেন।

## সশস্ত্র সংগ্রাম
তৎকালীন পুলিশের রিপোর্ট অনুযায়ী তিনি চন্দ্রকোণা রাজনৈতিক ডাকাতি, ১৯১৫ সালে পুলিশের ডেপুটি সুপারিন্টেনডেন্ট যতীন্দ্রমোহন ঘোষ হত্যা এবং ইন্দো- জার্মান ষড়যন্ত্রে সক্রিয় অংশ নিয়েছিলেন। অনুশীলন সমিতির ময়মনসিংহ জেলার সংগঠক হিসেবে কাজ করতেন। কিছুকাল কুমিল্লার রায়পুরে শিক্ষকতা করেছেন। ১৯১৬ খ্রিস্টাব্দের ৩০ সেপ্টেম্বর এলাহাবাদে গ্রেফতার হয়ে ১৯১৬-৩৮ পর্যন্ত বিভিন্ন জেলে প্রায় ২২ বছর বন্দী ছিলেন এই বিপ্লবী। দ্বিতীয় বিশ্বযুদ্ধের সময় নেতাজী সুভাষচন্দ্র বসুর বিপ্লবী সংগঠনের প্রস্তুতির জন্যে আত্মগোপন করে কাজ করতে থাকেন। ১৯৪০ সালে আবার গ্রেপ্তার হন বিপ্লবাত্মক কর্মকাণ্ডের জন্য। ১৯৪৬ খ্রিষ্টাব্দে মুক্তি লাভ করেন। তার গোটা পরিবারই বিপ্লবের জন্যে নিবেদিত প্রাণ ছিল। তাদের অনেকেই কারাবাস যাপন করেছেন স্বাধীনতা সংগ্রামে অংশ নেওয়ার জন্যে।

## কংগ্রেসী রাজনীতিতে
আশুতোষ কালী ফরিদপুর জেলা কংগ্রেসের সম্পাদক ছিলেন। বহুদিন যাবত বঙ্গীয় প্রাদেশিক ও নিখিল ভারত কংগ্রেস কমিটির সদস্যপদ অলংকৃত করেন। বিলাসখান জাতীয় বিদ্যালয় ইত্যাদি নানা ধরনের সামাজিক সংগঠন স্থাপনা ও পরিচালনা করেছেন। জেল থেকে মুক্তির পরে আবার শিক্ষকতায় যোগ দেন। স্বাধীন ভারতে বৃদ্ধ ও অসহায় বিপ্লবীদের আশ্রয়কেন্দ্র 'অনুশীলন ভবন' স্থাপনা করেন।

## মৃত্যু
৭ জুন, ১৯৬৫ খ্রিষ্টাব্দে তারই স্থাপিত 'অনুশীলন ভবনে'র দ্বিতল থেকে দুর্ঘটনাবশত পড়ে যান।  সেই দিন ই রাত ৮ টায় শম্ভুনাথ পণ্ডিত হাসপাতালে এই বিপ্লবীর মৃত্যু হয়।

## স্মরণ
কলকাতা শহরে তার স্মৃতিতে 'বিপ্লবী আশুতোষ কালী সরণী' বর্তমান।

## তথ্যসূত্র

বিষয়শ্রেণী:১৮৯১-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:শরীয়তপুর জেলার ব্যক্তি
বিষয়শ্রেণী:১৯৬৫-এ মৃত্যু
বিষয়শ্রেণী:বিপ্লবী
বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বাংলাদেশ–সিয়েরা লিওন সম্পর্ক

**বাংলাদেশ–সিয়েরা লিওন সম্পর্ক** বলতে উভয় রাষ্ট্রের মধ্যে দ্বিপাক্ষিক সম্পর্ক বোঝায়। জাতিসংঘ শান্তি মিশনের অংশ হিসেবে সিয়েরা লিওনে বাংলাদেশ সেনাবাহিনী প্রেরণের মাধ্যমে এই সম্পর্ক অনেক উন্নত হয়। সিয়েরা লিওনে শান্তি স্থাপনে এখনো বাংলাদেশ সেনাবাহিনী মোতায়েন করা আছে।

## উচ্চ পর্যায়ের পরিদর্শন
২০০৩ সালে সিয়েরা লিওনের তৎকালীন রাষ্ট্রপতি আহমদ তেজান কাব্বাহ একটি সরকারী সফরে বাংলাদেশে এসেছিলেন।

## সিয়েরা লিওনে বাংলাদেশ বাহিনী
বাংলাদেশের শান্তিরক্ষী বাহিনী সিয়েরা লিওনের গৃহযুদ্ধের সময় একটি গুরুত্বপূর্ণ ভূমিকা পালনের মাধ্যমে শান্তি স্থাপন করে। গৃহযুদ্ধ পরবর্তী সময়ে জাতি পুনঃগঠন ও বিভিন্ন গুরুত্বপূর্ণ অবকাঠামো নির্মাণে গুরুত্বপূর্ণ অবদান রাখে। বাংলাদেশী শান্তিরক্ষী বাহিনীর অবদান বর্ণনা করে সাবেক সিয়েরা লিওন রাষ্ট্রপতি আহমাদ তেজন কাব্বাহ বলেন,

## সামাজিক উন্নয়ন
ব্র্যাকসহ কিছু বাংলাদেশী এনজিও সিয়েরা লিওনে ক্ষুদ্রঋণ প্রদান, কৃষি উন্নয়ন ইত্যাদি ক্ষেত্রে কাজ করছে।

## বিনিয়োগ
সিয়েরা লিওন বাংলাদেশের প্রতি তাদের দেশে বিনিয়োগ করার জন্য আহবান জানায়, বিশেষ করে গার্মেন্টস, টেক্সটাইল এবং কৃষি খাতে। ফলশ্রতিতে সেখানে  বাংলাদেশীরা বিনিয়োগ শুরু করে। শুধুমাত্র *বেঙ্গল এগ্রো লিমিটেড *নামক কোম্পানি সেখানে ৫০ মিলিয়ন মার্কিন ডলার বিনিয়োগ করে। উক্ত কোম্পানি সেখানে একটি রাবার প্রক্রিয়াজাতকরণ প্রতিষ্ঠান স্থাপন করে, যে ধরনের প্রতিষ্ঠান পশ্চিম আফ্রিকায় এই প্রথম।

## তথ্যসূত্র

বিষয়শ্রেণী:বাংলাদেশ ও কমনওয়েলথ অব নেশন্স
সিয়েরা লিওন
বিষয়শ্রেণী:সিয়েরা লিওনের দ্বিপাক্ষিক সম্পর্ক
বিষয়শ্রেণী:সিয়েরা লিওন ও কমনওয়েলথ অব নেশনস
জোহারি উইন্ডো

**জোহারি উইন্ডো’** (ইংরেজি:Johari window)  হল নিজের এবং অন্যের সাথে একজন মানুষের সম্পর্ক সহজভাবে বুঝতে ব্যবহার করা একটি নক্সা বা কৌশল । এই নক্সা আত্মসচেতনতা ও ব্যক্তিত্ব বিকাশের সঙ্গে পারস্পরিক সম্পর্ক, একটি গোষ্ঠীর আভ্যন্তরীণ বোঝাবুঝি ও আন্তঃগোষ্ঠী সম্পর্ক উন্নত করাতে সহায়তা করে। আমেরিকার দুজন মনস্তত্ববিদ জোসেফ লাফ্ট (১৯১৬-২০১৪) ও হেরিংটন ইংঘাম (১৯১৪-১৯৯৫) জোহারি উইন্ডো’র প্রবর্তন করেছিলেন। জোহারি নামটি তাদের দুজনের নামের প্রথম অংশ একত্রিত করে রাখা হয়েছে।
## বর্ণনা
প্রায়োগিক ক্ষেত্রে একজন লোককে বিশেষণের বা দোষ-গুণের একটি তালিকা দেয়া হয় ও তার মধ্যে থেকে কিছু বিশেষণ বেছে নিতে বলা হয় যা তার ব্যক্তিত্বকে প্রতিনিধিত্ব করে। অন্যদিকে, সেই ব্যক্তিটিফলস্বরূপ একটি তালিকা দেয়া হয় ও এর মধ্যে থেকে প্রত্যেককে উক্ত ব্যক্তিটির ব্যক্তিত্ব প্রতিফলন করা বিশেষণ নির্বাচন করতে হয়। এর পরে এই বিশেষণসমূহ বিশ্লেষণ করা হয়। 

জোহারি উইন্ডো’তে মূলতঃ চারটি ভাগ থাকে। এগুলি হল:

;মুক্ত (Open or Arena)
:এই বিভাগটিতে উক্ত ব্যক্তি ও তার সঙ্গী উভয় পক্ষের নির্বাচিত অর্থাৎ  বিশেষণসমূহ রাখা হয়। গতিকে এই বিভাগটিতে এমন বৈশিষ্ট্য বা গুণসমূহ অন্তর্ভুক্ত করা হয় যার বিষয়ে ব্যক্তিটি নিজে ও তার সঙ্গীরা অবগত।

:নতুন একটা গোষ্ঠীতে সাধারণত গোষ্ঠীর সদস্যদের মুক্ত অঞ্চল তুলনামূলকভাবে ছোট হয়। এই গোষ্ঠীতে সদস্যদের মুক্ত অঞ্চলের পরিসর বৃদ্ধি করতে গুরুত্ব আরোপ করা হয়। বৃহৎ পরিসরের মুক্ত অঞ্চল পারস্পরিক বোঝাবুঝির মাত্রা বৃদ্ধি করে ও ফলস্বরূপে গোষ্ঠীটি অধিক উৎপাদনক্ষম হয়।

;অন্ধ (Blind): 
:এই বিভাগটিতে কেবল সঙ্গীদের নির্বাচন করা বিশেষণসমূহ রাখা হয় ও ব্যক্তিটি নিজের বিষয়ে নিজে না জানা দিকটির প্রতিনিধিত্ব করে।

;নিভৃত (Hidden or Façade): 
:এই বিভাগটিতে কেবল অবতীর্ণ ব্যক্তিটির নির্বাচন করা বিশেষণসমূহ রাখা হয় ও ই ব্যক্তিটি অন্যে না জানা দিকটির প্রতিনিধিত্ব করে।

;অজ্ঞ/অজ্ঞাত (Unknown): 
:যে কয়টি বিশেষণ দুই পক্ষ থেকেই নির্বাচিত করা নয় সেই কয়টিকে এই বিভাগটিতে রাখা হয় ও ব্যক্তিটির উন্মোচিত না হওয়া দিকটির প্রতিনিধিত্ব করে।

:সাধারণত একটি গোষ্ঠীর সদস্য ও নেতৃত্ব অধিক উৎপাদন ক্ষমতা লাভের কারণে অন্ধ, নিভৃত ও অজ্ঞাত অঞ্চলগুলির পরিসর হ্রাস করে মুক্ত অঞ্চলটির পরিবর্দ্ধন করিবর বাবে যত্ন করে। পারস্পরিক বার্তালাপ ও প্রশ্নোত্তরের সহযোগিতায় মুক্ত অঞ্চলের পরিসর বৃদ্ধি করা যায়।

## জোহারি বিশেষণসমূহ
জোহারি উইন্ডোতে সক্ষম, সাহসী, শান্ত, আনন্দমুখর, যুক্তিবাদী, লাজুক, বিশ্বাসী ইত্যাদি ৫৭ টা বিশেষণ বা বৈশিষ্ট্য থাকে যা অংশগ্রহণকারীদের সম্ভবপর বিশেষত্ব বা দোষ-গুণসমূহ প্রতিফলিত করে।

## তথ্যসূত্র

## আরও জানুন

* 
* 
* 
## বহিঃসংযোগ

* Johari Window : Peeping into Oneself
* Noogenesis article on the Johari Window, Examples of window-altering actions; game theory aspects.
* Online Johari Window tool, by Kevan Davis
* wisc-online.com
* 
* 
* 

বিষয়শ্রেণী:মনোবিজ্ঞান
বিষয়শ্রেণী:মনোবিশ্লেষণ
দক্ষিণ সুদান–বাংলাদেশ সম্পর্ক

**দক্ষিণ সুদান–বাংলাদেশ সম্পর্ক** বলতে উভয় রাষ্ট্রের মধ্যে দ্বিপাক্ষিক সম্পর্ক বোঝায়। দক্ষিণ সুদানে শান্তিরক্ষায় জাতিসংঘ মিশনের মাধ্যমে বাংলাদেশ অগ্রণী ভূমিকা পালন করে আসছে। সেখানকার বিভিন্ন অবকাঠামোগত উন্নয়ন সহ নান জনহিতকর কাজের জন্য দক্ষিণ সুদানের সাথে বাংলাদেশের সুসম্পর্ক বিদ্যমান।

## বাংলাদেশী শান্তিরক্ষী
বাংলাদেশী শান্তিরক্ষী বাহিনী ২০০৫ সাল থেকে দক্ষিণ সুদানে কাজ করছে। শান্তিরক্ষী কাজ ছাড়াও বাংলাদেশী বাহিনী বিভিন্ন দাতব্য চিকিৎসা প্রতিষ্ঠান পরিচালনা করে। তারা অবকাঠামো নির্মাণেও সহায়তা করে থাকে।

## সামাজিক উন্নয়ন
বিভিন্ন বাংলাদেশ ভিত্তিক এনজিও, যেমনঃ ব্র্যাক দক্ষিণ সুদানে কাজ করছে। তারা প্রধানত কাজ করার ক্ষেত্রে ক্ষুদ্রঋণ, কৃষি উন্নয়ন, কমিউনিটি উন্নয়ন, শিক্ষা ইত্যাদি বিষয়ে কাজ করে।

## কৃষি সহযোগিতা
বাংলাদেশ কৃষি মন্ত্রণালয় এবং দক্ষিণ সুদান কৃষি ও বন মন্ত্রণালয় যৌথভাবে একটি সমঝোতা স্মারক স্বাক্ষর করে। যেখানে বলা হয় উভয় দেশ যৌথভাবে চাল, মসুর, তেল, তুলা এবং অন্যান্য ফসল দক্ষিণ সুদানের জমি ইজারা নেওয়ার মাধ্যমে  উৎপাদন করবে এবং এর দ্বারা উভয় দেশের খাদ্য নিরাপত্তা নিশ্চিত করবে। চুক্তিতে আরো বলা হয় যে, দুই দেশ পরস্পরের মধ্যে কৃষি উৎপাদনশীলতা বৃদ্ধির জন্য প্রশিক্ষণ ও প্রযুক্তি বিনিময় করবে।.

## বাণিজ্য ও বিনিয়োগ
২০১২ সালে গওহর রিজভীর নেতৃত্বে একটি উচ্চ পর্যায়ের বাংলাদেশ প্রতিনিধিদল  দক্ষিণ সুদান সফরে যায়। তারা সেখানে বিনিয়োগ করার বিভিন্ন খাত নিরীক্ষা করে।

## তথ্যসূত্র

বিষয়শ্রেণী:বাংলাদেশের দ্বিপাক্ষিক সম্পর্ক
বিষয়শ্রেণী:দক্ষিণ সুদানের দ্বিপাক্ষিক সম্পর্ক
সাতকানিয়া মডেল হাই স্কুল

**সাতকানিয়া মডেল হাই স্কুল** বাংলাদেশের চট্টগ্রাম জেলার সাতকানিয়া উপজেলার একটি প্রাচীন শিক্ষাপ্রতিষ্ঠান৷ এটি *বয়েজ স্কুল* নামে সমধিক পরিচিত৷

## অবস্থান
বিদ্যালয়টি সাতকানিয়া উপজেলা সদরের পশ্চিমে এবং সাতকানিয়া থানার পূর্বে অবস্থিত।
## ইতিহাস
সাতকানিয়া মডেল হাই স্কুল ১৯০২ সালে স্থাপিত হয়।

## অবকাঠামো
স্কুলের বেশ কয়েকটি একাডেমিক ভবন আছে। এর লাইব্রেরীটি বিশ্ব সাহিত্য কেন্দ্রের সাথে সংযুক্ত। ৫২ এর ভাষা সৈনিক ও ৭১ এর মহান মুক্তিযোদ্ধাদের স্মরণে রয়েছে শহীদ মিনার। বিজ্ঞান শিক্ষার নিমিত্তে এখানে সুসজ্জিত এবং পরিপূর্ণ ল্যাব রয়েছে পদার্থ বিদ্যা, রসায়ন, জীব বিদ্যা, কম্পিউটার বিজ্ঞান।  রয়েছে ছাত্রাবাস ও ক্যান্টিন। বিদ্যালয়ের পাশেই স্কুল মসজিদ রয়েছে।এটি  স্কুল মসজিদ নামে পরিচিত৷ ছাত্র-শিক্ষকরা এখানে একসাথে নামায আদায় করে থাকেন। এছাড়া পার্শ্ববর্তী এলাকার মুসল্লীদের জন্যেও এই মসজিদ উন্মুক্ত থাকে।
## শিক্ষকবৃন্দ
প্রাক্ত প্রধান শিক্ষকবৃন্দ
* মরহুম আব্দুল মোমেন চৌধুরী (১৯৮৪-২০১২)
* রফিকুল ইসলাম (২০১২-২০২০)
* বর্তমান প্রধান শিক্ষক
মো: ইলিয়াস (ভারপ্রাপ্ত)

## ব্যবস্থাপনা

## একাডেমিক কার্যক্রম

## সহশিক্ষা কার্যক্রম
* স্কাউট
* বিশ্ব সাহিত্য কেন্দ্র
* খেলাধুলা৷
## উল্লেখযোগ্য শিক্ষার্থী
* ছিদ্দিক আহমদ - বাংলাদেশি দেওবন্দি ইসলামি পণ্ডিত ও রাজনীতিবিদ।
* শহীদুল জহির - ঔপন্যাসিক, গল্পকার এবং সরকারি পদস্থ কর্মকর্তা।
* আনোয়ারুল আজিম আরিফ - শিক্ষাবিদ।
* শাহজাহান চৌধুরী - সাবেক সাংসদ

## তথ্যসূত্র

বিষয়শ্রেণী:১৯০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সাতকানিয়া উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার বিদ্যালয়
লালমাই উপজেলা

**লালমাই উপজেলা** বাংলাদেশের চট্টগ্রাম বিভাগের কুমিল্লা জেলার একটি প্রশাসনিক এলাকা।

## নামকরণ

কুমিল্লা জেলার লালমাই পাহাড়ের নামে এ উপজেলার নামকরণ করা হয়েছে।

## ইতিহাস
২০১৭ সালের ০৯ জানুয়ারি সচিবালয়ে তৎকালীন প্রধানমন্ত্রী শেখ হাসিনার সভাপতিত্বে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) বৈঠক অনুষ্ঠিত হয়। বৈঠকে কুমিল্লা সদর দক্ষিণ উপজেলার ৮টি ইউনিয়ন (বাগমারা উত্তর, বাগমারা দক্ষিণ, ভূলইন উত্তর, ভূলইন দক্ষিণ, পেরুল উত্তর, পেরুল দক্ষিণ, বেলঘর উত্তর এবং বেলঘর দক্ষিণ) ও লাকসাম উপজেলার একটিসহ (বাকই উত্তর) মোট ০৯টি ইউনিয়ন নিয়ে এ উপজেলা গঠনের সিদ্ধান্ত হয়। এটি প্রতিষ্ঠার দিক থেকে কুমিল্লার ১৭তম এবং বাংলাদেশের ৪৯১তম উপজেলা।

## অবস্থান ও আয়তন
এ উপজেলার আয়তন ১৪৭.০৩ বর্গকিলোমিটার। কুমিল্লা জেলার দক্ষিণ-মধ্যাংশে লালমাই উপজেলার অবস্থান। এ উপজেলার উত্তরে কুমিল্লা সদর দক্ষিণ উপজেলা, দক্ষিণে নাঙ্গলকোট উপজেলা ও লাকসাম উপজেলা, পূর্বে চৌদ্দগ্রাম উপজেলা, পশ্চিমে বরুড়া উপজেলা অবস্থিত।

## প্রশাসনিক এলাকা
লালমাই উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম লালমাই থানার আওতাধীন।

;ইউনিয়নসমূহ:
* ১নং বাগমারা উত্তর
* ২নং বাগমারা দক্ষিণ
* ৩নং ভুলইন উত্তর
* ৪নং ভুলইন দক্ষিণ
* ৫নং পেরুল উত্তর
* ৬নং পেরুল দক্ষিণ
* ৭নং বেলঘর উত্তর
* ৮নং বেলঘর দক্ষিণ
* ৯নং বাকই

## জনসংখ্যা উপাত্ত
এ উপজেলার জনসংখ্যা ২ লাখ ২০ হাজার ৩২ জন।

## খাল ও নদী
এই উপজেলার নদীগুলো হলঃ ডাকাতিয়া, পুরনো ডাকাতিয়া। আর উল্লেখ্যযোগ্য খাল হলঃ গুইঙ্গাজুরি। 

## জনপ্রতিনিধি

## তথ্যসূত্র

## বহিঃসংযোগ

বিষয়শ্রেণী:কুমিল্লা জেলার উপজেলা
বিষয়শ্রেণী:লালমাই উপজেলা
নাবীল

থাম্ব|এমরি ইউনিভার্সিটির ফ্যাকাল্টি, মার্কিন যুক্তরাষ্ট্রের পুরুষ চিকিৎসক, সাবা নাবিল (প্রদত্ত নাম)
**নাবীল** বা **নাবিল** (আরবি: نبيل‎) একটি পুরুষের নাম আরবি বংশোদ্ভুত। নামের অর্থ হল *উন্নতচরিত্র*। মহিলার সমতুল্য হল নাবিলা, নাবীলা, নাবিলাহ বা নাবীলাহ।

## এই নামে লোকজন
*নাবিল আল-আরাবি, মিশরীয় কূটনীতিক এবং আরবলীগের বর্তমান সেক্রেটারী জেনারেল।
*নাবিল কাসেল, আলজেরীয় মুষ্টিযোদ্ধা।
*নাবিল মাডি, আলজেরীয় মাঝারি পাল্লার দৌড়বীর।

## তথ্যসূত্র

বিষয়শ্রেণী:আরবি শব্দ ও বাক্যাংশ
বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
নুজাত তাসনিয়া

**নুজাত তাসনিয়া** (জন্ম: ৩১ ডিসেম্বর, ১৯৯৬) গাইবান্ধায় জন্মগ্রহণকারী প্রথিতযশা বাংলাদেশী প্রমিলা ক্রিকেটার। বাংলাদেশ ক্রিকেট দলের অন্যতম সদস্য তিনি। দলে তিনি মূলতঃ উইকেট রক্ষণের কাজে নিয়োজিত রয়েছেন। এছাড়াও ডানহাতে ব্যাটিং করে থাকেন। একদিনের আন্তর্জাতিক ও টুয়েন্টি২০ আন্তর্জাতিকে অংশ নিয়েছেন ‘টুম্পা’ ডাকনামে পরিচিত ‘নুজাত তাসনিয়া’।

## খেলোয়াড়ী জীবন
২৪ আগস্ট, ২০১২ তারিখে ডাবলিনের ওয়াইএমসিএ ক্রিকেট ক্লাব মাঠে তার ওডিআই অভিষেক ঘটে। ত্রি-দেশীয় সিরিজের ৩য় খেলায় বাংলাদেশ দলের প্রতিপক্ষ ছিল স্বাগতিক আয়ারল্যান্ড। শুকতারা রহমানের বলে ইএজে রিচার্ডসনের ক্যাচ নিয়ে নিজস্ব প্রথম ডিসমিসাল ঘটান। কিন্তু বৃষ্টি আঘাত হানায় তাকে আর ব্যাটিংয়ে নামতে হয়নি। বলাবাহুল্য ঐ খেলাটি ড্রয়ে পরিণত হয়েছিল।

এরপর ত্রি-দেশীয় টি২০ সিরিজের উদ্বোধনী খেলায় একই দলের বিপক্ষে তার অভিষেক হয়। এ খেলায় ফারজানা হক, জাহানারা আলম, খাদিজা তুল কুবরা, লতা মণ্ডল, নুজাত তাসনিয়া, ঋতু মণি, রুমানা আহমেদ, সালমা খাতুন, সানজিদা ইসলাম, শারমিন আক্তার ও শুকতারা রহমানের একযোগে টুয়েন্টি২০ আন্তর্জাতিকে অভিষেক ঘটেছিল। ২৮ আগস্ট, ২০১২ তারিখে ডাবলিনের ক্লোনটার্ফ ক্রিকেট ক্লাব গ্রাউন্ডে এ খেলায় বাংলাদেশ দল ১ বল বাকী থাকতেই ৪ উইকেটের ব্যবধানে জয়ের বন্দরে পৌঁছায়। ৮৯/৬ থাকাবস্থায় ঋতু মণির সাথে ৭ম উইকেটে জুটি গড়ে ১৯.৫ ওভারে দলকে ৯৩ রানে নিয়ে যান। খেলায় তিনি মাত্র ১ বল মোকাবেলা করে শূন্য রানে অপরাজিত থাকেন।

২০১৪ সালের এশিয়ান গেমসের ক্রিকেটে দলের অন্যতম সদস্য ছিলেন। ঐ প্রতিযোগিতায় তার দল রৌপ্যপদক লাভ করেছিল।

## আইসিসি মহিলা বিশ্ব টুয়েন্টি২০
২০১২, ২০১৪ ও ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশ নিয়েছেন তিনি।

৭ জানুয়ারি, ২০১৭ তারিখে সফরকারী দক্ষিণ আফ্রিকার বিপক্ষে ৫টি একদিনের আন্তর্জাতিকে অংশগ্রহণের লক্ষ্যে বাংলাদেশ ক্রিকেট বোর্ড (বিসিবি) ১৬-সদস্যের দল ঘোষণা করে। এতে তিনিও অন্তর্ভুক্ত হন।

## তথ্যসূত্র

## আরও দেখুন
* সানজিদা ইসলাম
* খাদিজা তুল কুবরা
* ২০১৪ এশিয়ান গেমসে ক্রিকেট
* বাংলাদেশ জাতীয় মহিলা ক্রিকেট দল
* ২০১৬-১৭ দক্ষিণ আফ্রিকা মহিলা ক্রিকেট দলের বাংলাদেশ সফর

বিষয়শ্রেণী:বাংলাদেশী নারী ক্রিকেটার
বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:গাইবান্ধা জেলার ব্যক্তি
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের পদক বিজয়ী
ইসলামী সমাজ বিপ্লবের ধারা

**ইসলামী সমাজ বিপ্লবের ধারা** (, মাইলস্টোনস, বাংলাঃ মাইলফলক) বইখানি মিশরের ইসলামী চিন্তাবিদ সাইয়েদ কুতুব এর লেখা বই মা'আলিম ফিত তারিক্ব (*معالم فى الطريق*) এর বাংলা অনুবাদ। এ গ্রন্থ রচনার অপরাধে ও মিশরের শাসক কে হত্যা ষড়যন্ত্রের দায়ে ১৯৬৬ সালের ২৫ শে আগস্ট আদালত তাকে মৃত্যুদন্ড দেয়।

## তথ্যসূত্র
### উদ্ধৃতি

### গ্রন্থপঞ্জি
* 
* 
* 
* 
* 
* 
* 
*  (paging in notes is from this edition)
* 
* 

## বহিঃসংযোগ

* Sayyid Qutb, *[https://web.archive.org/web/20100813111858/http://web.youngmuslims.ca/online_library/books/milestones/hold/index_2.htm Milestones]*
** ''Milestones'' (a PDF)
* Robert Irwin, Is this the man who inspired Bin Laden? *The Guardian* (November 1, 2001).
* Elmer Swenson, *[http://gemsofislamism.tripod.com/milestones_qutb.html Sayyid Qutb's Milestones]*.

বিষয়শ্রেণী:সুন্নি সাহিত্য
বিষয়শ্রেণী:মুসলিম ব্রাদারহুড
বিষয়শ্রেণী:ইসলামি ধর্মতত্ত্ব বই
বিষয়শ্রেণী:কুতুবিবাদ
১ম একাডেমি পুরস্কার

**১ম একাডেমি পুরস্কার** অনুষ্ঠান ১৯২৭ ও ১৯২৮ সালের মার্কিন চলচ্চিত্রগুলো থেকে সেরা চলচ্চিত্রগুলোকে সম্মাননা প্রদানের লক্ষ্যে একাডেমি অফ মোশন পিকচার আর্টস অ্যান্ড সায়েন্সেস (এএমপিএএস) আয়োজন করে। ১৯২৯ সালের ১৬ মে ক্যালিফোর্নিয়ার লস আঞ্জেলেসের দ্য হলিউড রুজভেল্ট হোটেল-এ অনুষ্ঠিত হয়। এএমপিএএসের সভাপতি ডগলাস ফেয়ারব্যাঙ্কস অনুষ্ঠানটি পরিচালনা করেন।

অনুষ্ঠানে ১২টি বিভাগে একাডেমি পুরস্কার (বর্তমানে অস্কার নামে পরিচিত) প্রদান করা হয়। এর তিন মাস পূর্বে বিজয়ীদের নাম ঘোষণা করা হয়। কয়েকজন মনোনীতদের, যেমন রাফ হ্যামারাস ও নুজেন্ট স্লটার, কোন নির্দিষ্ট ছবির নাম উল্লেখ করা হয় নি। এ বছর তিনজন পুরস্কার গ্রহীতা একটি বিভাগে একাধিক চলচ্চিত্রের জন্য পুরস্কৃত হন। এমিল জেনিংস *[[দ্য লাস্ট কমান্ড (১৯২৮-এর চলচ্চিত্র)|দ্য লাস্ট কমান্ড]]* ও *[[দ্য ওয়ে অফ অল ফ্লেশ (১৯২৭-এর চলচ্চিত্র)|দ্য ওয়ে অফ অল ফ্লেশ]]* চলচ্চিত্রের জন্য শ্রেষ্ঠ অভিনেতা বিভাগে, জ্যানেট গেনর – *[[সেভেন্থ হেভেন (১৯২৭-এর চলচ্চিত্র)|সেভেন্থ হেভেন]]*, *[[স্ট্রীট অ্যাঞ্জেল (১৯২৮-এর চলচ্চিত্র)|স্ট্রীট অ্যাঞ্জেল]]* ও *[[সানরাইজ: অ্যা সং অফ টু হিউম্যান্‌স]]* চলচ্চিত্রের জন্য শ্রেষ্ঠ অভিনেত্রী বিভাগে এবং *[[দ্য ডাভ (১৯২৭-এর চলচ্চিত্র)|দ্য ডাভ]]* ও *[[টেম্পেস্ট (১৯২৮-এর চলচ্চিত্র)|টেম্পেস্ট]]* চলচ্চিত্রের জন্য উইলিয়াম ক্যামেরন মেঞ্জিস শ্রেষ্ঠ শিল্প নির্দেশনা বিভাগে পুরস্কার লাভ করেন। চার্লি চ্যাপলিন ও ওয়ার্নার ব্রস. একাডেমি সম্মানসূচক পুরস্কার লাভ করেন।

## আয়োজন
১৯২৯ সালের ১৬ মে ক্যালিফোর্নিয়ার লস আঞ্জেলেসের দ্য হলিউড রুজভেল্ট হোটেল-এ অনুষ্ঠিত হয়। ৩৬ টেবিল-বিশিষ্ট এই বাঙ্কেট ডিনার আয়োজনে ২৭০ জন দর্শক উপস্থিত ছিলেন। প্রতি টিকেটের মূল্য ছিল $৫। অভিনেতা-অভিনেত্রীরা দামী গাড়িতে করে সেখানে আসেন এবং ভক্তরা তাদের পছন্দের অভিনেতা-অভিনেত্রীকে উৎসাহ প্রদান করে। অনুষ্ঠানটি কোন বেতার ও টেলিভিশনে প্রচারিত হয় নি, পরিচালনা করেন এএমপিএএসের সভাপতি ডগলাস ফেয়ারব্যাঙ্কস।

## বিজয়ী ও মনোনীত
অনুষ্ঠানের তিনমাস পূর্বে বিজয়ীদের নাম ঘোষণা করা হয়। প্রথমবার শ্রেষ্ঠ চলচ্চিত্রের পুরস্কার জিতে উইংস, শ্রেষ্ঠ পরিচালক ফ্রাঙ্ক বোর্জাগ, শ্রেষ্ঠ কমেডি চলচ্চিত্র পরিচালক লুইস মাইলস্টোন, শ্রেষ্ঠ অভিনেতা এমিল জেনিংস, শ্রেষ্ঠ অভিনেত্রী জ্যানেট গেনর।
এছাড়া দুটি সম্মানসূচক পুরস্কার প্রদান করা হয়। চার্লি চ্যাপলিন অভিনয়, রচনা, পরিচালনা ও প্রযোজনার জন্য এবং ওয়ার্নার ব্রস. সবাক চলচ্চিত্রের পাইওনিয়র হিসেবে এই পুরস্কার লাভ করে।

### পুরস্কার
বিজয়ীরা প্রথমে উল্লেখিত ও  দ্বারা নির্দেশিত

### একাডেমি সম্মানসূচক পুরস্কার
* চার্লি চ্যাপলিন
** *[[দ্য সার্কাস (চলচ্চিত্র)|দ্য সার্কাস]]* চলচ্চিত্রে অভিনয়, রচনা, পরিচালনা, ও প্রযোজনার জন্য।
* ওয়ার্নার ব্রস.
** *[[দ্য জ্যাজ সিঙ্গার]]* চলচ্চিত্র প্রযোজনার জন্য।

### একাধিক মনোনয়ন ও বিজয়ী

একাধিক মনোনয়ন:

একাধিক বিজয়ী:

## চিত্রশালা

## আরও দেখুন
* চলচ্চিত্রে ১৯২৭
* চলচ্চিত্রে ১৯২৮

## তথ্যসূত্র

## গ্রন্থপঞ্জি

*
*

বিষয়শ্রেণী:একাডেমি পুরস্কার অনুষ্ঠান
বিষয়শ্রেণী:১৯২৮-এর চলচ্চিত্র পুরস্কার
বিষয়শ্রেণী:ক্যালিফোর্নিয়ায় ১৯২৯
বিষয়শ্রেণী:মার্কিন চলচ্চিত্রে ১৯২৯
প্রবোধকুমার বিশ্বাস

**প্রবোধকুমার বিশ্বাস** (১৮৯৭ - ১৯৬৯)  একজন বাঙালি ব্রিটিশবিরোধী বিপ্লবী। পিতার নাম রামলাল বিশ্বাস

## ছাত্র জীবন
প্রবোধ কুমার বিশ্বাসের জন্ম যশোর জেলার ভাতুড়িয়া গ্রামে। দিনাজপুর জিলা স্কুলে পড়াশোনা করেন। ১৯১৪ সালে কলকাতার রিপন কলেজে (অধুনা সুরেন্দ্রনাথ কলেজ) ভর্তি হন। স্কুলে পড়ার সময়েই অমৃত (শশাঙ্ক) হাজরার কাছে বিপ্লব মন্ত্রে দীক্ষা নেন।

## সশস্ত্র আন্দোলন
পুলিশের অত্যাচারী ডেপুটি সুপারিন্টেনডেন্ট বসন্ত চ্যাটার্জীকে হত্যার ভার পড়ে তার ওপর। অন্যান্য বিপ্লবীদের সাথে তিনি বসন্ত চ্যাটার্জীকে হত্যা করেন, ৩০ আগস্ট, ১৯১৬ খ্রিষ্টাব্দে। পুলিশ অনেক চেষ্টা করেও তার সন্ধান পায়নি। আমহার্স্ট রো'র মেস ছেড়ে মির্জাপুর স্ট্রীটে পুলিশের চোখে ধুলো দিয়ে লুকিয়ে থাকেন ও পড়াশোনা চালিয়ে যান। হঠাৎ একদিন পুলিশ খবর পেয়ে তাকে গ্রেপ্তার করে ও কিড স্ট্রিটে রেখে স্বীকারোক্তি আদায়ের জন্যে অকথ্য অত্যাচার চালায়। প্রবোধকুমার কিন্তু কারো নাম প্রকাশ করেননি। পুলিশ হাল ছেড়ে দিয়ে তাকে প্রেসিডেন্সী জেলে নির্জন সেলে আটকে রাখে। সেখান থেকে পরে দালান্দা হাউসে পাঠানো হয়। বিপ্লবী নলিনী ঘোষের সাথে সেখান থেকে অভূতপূর্ব উপায়ে পালান এবং চন্দননগরে আশ্রয় নেন তিনি। আসামের গৌহাটিতেও আত্মগোপন করে থাকেন বেশ কিছুদিন। এরপরে তিনি গ্রেপ্তার হন এবং রাজশাহী জেলে প্রেরিত হন। এসময় রাজসাহী জেলে তার সহবন্দীদের মধ্যে ছিলেন ভূপেন্দ্র কুমার দত্ত, সতীশচন্দ্র পাকড়াশী সহ প্রথম শ্রেনীর বিপ্লবী নেতৃবৃন্দ। রাজসাহী জেলে আসার আগে প্রবোধকুমার বহুবার জেল ও পুলিশের বেষ্টনী ভেদ করে পালিয়েছিলেন তাই তাকে জেলার স্টিভেনসন কড়া নজরবন্দি রাখতো। একথা জানা যায় বিপ্লবী ভূপেন্দ্র কুমার দত্তের 'বিপ্লবের পদচিহ্ন' বই হতে।

## শেষ জীবন
শেষ জীবনে বিপ্লবী কার্যকলাপ থেকে অবসর নেন এবং কলকাতা পৌরসংস্থা(কর্পোরেশন)র চাকরিতে যোগ দিয়েছিলেন।

## তথ্যসূত্র

বিষয়শ্রেণী:১৮৯৭-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:ব্রিটিশ শাসনামলে বাংলার বিপ্লবী
সং থ্রাশ

**সং থ্রাশ** (Turdus philomelos) হলো একটি থ্রাশ জাতীয় পাখি, যাদেরকে ইউরেশিয়ার অধিকাংশ অঞ্চলে দেখা যায় । এর শরীরের উর্দ্ধাংশ বাদামী রঙের ও নিম্নাংশ ক্রীম রঙের । এর তিনটি উপপ্রজাতির সন্ধান পাওয়া গেছে । এই পাখির ডাক এতই সুরেলা যা বিভিন্ন কবিতায় এর কথা উল্লেখ করা হয়েছে ।
## শ্রেনীবিন্যাস
### নাম
জার্মান পক্ষীবিদ ক্রিশ্চিয়ান লুডউইগ ব্রিহম ১৮৩১ সালে সং থ্রাশ পাখি সম্পর্কে বর্ণনা করেন । এর আসল বৈজ্ঞানিক নাম Turdus philomelos  ।

### প্রকারভেদ
## বর্ণনা
## তথ্যসূত্র

## বহিসূত্র

* RSPB species page
* BBC species page 
* Birds of Britain species page 
* Garden Birds species page
* Recording of song
* Song Thrush videos, photos & sounds on the Internet Bird Collection
* Ageing and sexing (PDF; 1.7 MB) by Javier Blasco-Zumeta & Gerd-Michael Heinze
* Feathers of Song Thrush (Turdus philomelos) 

বিষয়শ্রেণী:১৮৩১-এ বর্ণিত পাখি
বিষয়শ্রেণী:ইউরোপের পাখি
পশ্চিমবঙ্গের স্থলবন্দরের তালিকা

পশ্চিমবঙ্গের সঙ্গে বাংলাদেশ, ভুটান ও নেপাল সীমান্তে যাত্রী ও পণ্য পরিবহনের জন্য স্থল বন্দর রয়েছে। এই বন্দর দ্বারা দেশগুলির সঙ্গে পশ্চিমবঙ্গ তথা ভারতের ব্যবসা বাণিজ্য চলে।

## স্থল বন্দর গুলি

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের স্থলবন্দর
সুনান আত-তিরমিজী

**সুনান আত-তিরমিজী** বা **জামি আত তিরমিজী** মুসলমানদের সবচেয়ে প্রসিদ্ধ ছয়টি হাদিস গ্রন্থের মধ্যে অন্যতম একটি। অর্থাৎ এটি সিহাহ সিত্তাহের একটি কিতাব।

## বর্ণনা
এই কিতাবটি সিহাহ সিত্তাহ অর্থাৎ সুন্নি মুসলমানদের প্রসিদ্ধ ছয়টি হাদিস গ্রন্থের অন্যতম একটি হাদিস গ্রন্থ ।এর সংকলনকারী ** আবু ঈসা মুহাম্মদ ঈসা ইবনে তিরমিজী**। তিনি **ইমাম তিরমিজি** নামেই বেশি পরিচিত। এ কিতাবে প্রায় সব ধরনের হাদিসই সংকলন করা হয়েছে। এই কিতাবে প্রায় চারহাজার হাদীস সংকলিত রয়েছে।

## শ্রেণীসমূহ
এই কিতাবটি চারটি শ্রেণীতে সাজানো হয়েছে। সেগুলো নিম্নরূপ:
#প্রথম সেইসব হাদীস যা বুখারী ও মুসলিম এর সাথে সম্মত।
#দ্বিতীয় সেইসব হাদীস যা বুখারী ও মুসলিম এর চেয়ে নিম্নমানের কিন্তু তিরমিজী, নাসাই ও দাউদের সাথে সম্মত।
#তৃতীয় সেইসব হাদীস যা নিয়ে কিছু মতবিরোধ রয়েছে। সে ক্ষেত্রে তিনি এর মতবিরোধতাকে কিছুটা মীমাংসা করে সংকলন করেছেন।
#চতুর্থ সেই হাদীসসমূহ যা ফিকহ বিশেষজ্ঞের সাথে সম্মত। 
## ব্যাখ্যাগ্রন্থ
**সুনান আত-তিরমিয** গ্রন্থের একটি বিখ্যাত ব্যাখ্যা হলো আল-আরফ আল-শাধি শরহ সুনান আল-তিরমিযি*'। এটি [[আবু বকর ইবনে আল-আরাবি]] (মৃত্যু: ৫৪৩ হি./১১৪৮ খ্রি.) কর্তৃক রচিত। এই গ্রন্থে হাদিসের শব্দ, অর্থ, সনদ এবং ফিকহগত তাৎপর্য বিশ্লেষণ করা হয়েছে। ইসলামি পণ্ডিতদের কাছে এটি হাদিস অধ্যয়নের জন্য একটি গুরুত্বপূর্ণ সম্পদ হিসেবে বিবেচিত হয়।
গ্রন্থটির বহু ব্যাখ্যাগ্রন্থ রচিত হয়েছে, তার মধ্যে *দরসে তিরমিযী'' অন্যতম।

## আরও দেখুন
*কুতুব আল-সিত্তাহ
*বুখারী শরীফ
*সুনানে আবু দাউদ
*সুনানে নাসাই

## তথ্যসূত্র

বিষয়শ্রেণী:হাদিস
বিষয়শ্রেণী:৯ম শতাব্দীর বই
বিষয়শ্রেণী:হাদিস অধ্যায়ন
বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:সুন্নি হাদিস সংকলন
সহীহ মুসলিম

**সহীহ মুসলিম** ()  হাদিস বিষয়ক একটি সুপ্রসিদ্ধ গ্রন্থ। এটি কুতুব আল-সিত্তাহ অর্থাৎ হাদীস বিষয়ক প্রধান ছয়টি গ্রন্থের দ্বিতীয় গ্রন্থ।

## বর্ণনা
‘সহীহ মুসলিম’ হাদিসের অন্যতম একটি গ্রন্থের নাম। ইমাম মুসলিম বিন হাজ্জাজ ইবনে মুসলিম আল কুশাইরী হলেন এই মহান গ্রন্থের সংকলক। বর্তমান ইরানের বৃহত্তর খোরাসান প্রদেশের নিশাপুরে ২০৪ হিজরিতে তিনি জন্মগ্রহণ করেন। মৃত্যুবরণ করেন ২৬১ হিজরির ২৬ শে রজব এবং নিশাপুরেই তাকে দাফন করা হয়।

তার অন্যান্য সংকলনের মধ্যে সহীহ মুসলিম হলো সবচেয়ে প্রসিদ্ধ ও গ্রহণযোগ্য। মুসলিম হাদীস বিশারদদের সর্ব সম্মত সিদ্ধান্ত অনুযায়ী কোরআন মাজিদের পর পৃথিবীর বুকে বিশুদ্ধতম দ্বিতীয় গ্রন্থ হলো ‘সহীহ মুসলিম’। শক্তিশালী পরিকল্পনার পাশাপাশি অত্যন্ত যত্নের সাথে গুছিয়ে ইমাম মুসলিম তৈরি করেছেন সংকলনটি। উক্ত কর্মটি সম্পন্ন করতে তার সময় লেগেছে প্রায় পনেরো বছর। এই গ্রন্থ সংকলনে তার সুনির্দিষ্ট পরিকল্পনা ও সযত্ন সুন্দর বিন্যাসকে বিবেচনা করে তার যুগের পশ্চিমা বহু মুহাদ্দিস সহীহ মুসলিমকে সহীহ বুখারী’র উপর প্রাধান্য দিয়ে তাকে ‘শ্রেষ্ঠ হাদীস গ্রন্থ’ হিসেবে মন্তব্য করেছেন। তাদের অন্যতম একজন হাফিজুল হাদীস আবু আলী নায়সাবুরী বলেন: ‘আসমানের নিচে ইলমে হাদীস সংক্রান্ত ইমাম মুসলিমের কিতাব অপেক্ষা বিশুদ্ধতম কোন কিতাব নাই। হাদিসের এ গ্রন্থ সংকলনের ক্ষেত্রে ইমাম মুসলিম তার একান্ত আস্থাভাজন ছাত্রদের সহযোগিতাও নিয়েছেন। তার ছাত্র আহমদ বিন সালামা বলেন, ‘ইমাম মুসলিমের সাথে তার ‘সহীহ’ সংকলনের ক্ষেত্রে আমি পনেরো বছর কাজ করেছি,

## হাদিস সংখ্যা
এতে প্রায় ১২ হাজার হাদীস রয়েছে (পুনরুক্তসহ)। পুনরাবৃত্তি বাদ দিলে হাদীসের সংখ্যা হবে প্রায় ৪০০০।’ ইমাম মুসলিম পনেরো বছর সাধনার পর তার মুখস্থ তিন লক্ষাধিক হাদীস থেকে বাছাই করে বিশুদ্ধ হাদীসের এ সংকলনটি তৈরি করেছেন।http://amaderorthoneeti.com/new/2017/02/17/67256/#.WzO499IzZPY 

## ব্যাখ্যা গ্রন্থ
*ফাতহুল মুলহিম - শাব্বির আহমদ উসমানি
*তাকমিলাতু ফাতহুল মুলহিম - মুহাম্মদ তকী ওছমানী
*আল মুফহাহ- ইমাম আবুল আব্বাস আহমদ ইবনে উমার
*তকরীরে মুসলিম শরহে সহীহ মুসলিম - মুহাম্মদ জুনায়েদ বাবুনগরী

## আরও দেখুন
* সুন্নি হাদিস গ্রন্থ

## তথ্যসূত্র

বিষয়শ্রেণী:হাদিস
বিষয়শ্রেণী:সুন্নি সাহিত্য
বিষয়শ্রেণী:হাদিস অধ্যায়ন
বিষয়শ্রেণী:হাদিস সংকলন
বিষয়শ্রেণী:সুন্নি হাদিস সংকলন
বিষয়শ্রেণী:৯ম শতাব্দীর আরবি ভাষার বই
গুনাহার ইউনিয়ন

**গুনাহার ইউনিয়ন** বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হলো ৫০.১০.৩৩.৫৪।

## ইতিহাস
গুনাহার ইউনিয়ন ১৯৭৬ সালে গঠিত হয়।

## ভৌগোলিক অবস্থান ও আয়তন
গুনাহার ইউনিয়নের মোট আয়তন ১৮.০৯ বর্গকিলোমিটার।

## প্রশাসনিক এলাকা
গুনাহার ইউনিয়ন একাধিক মৌজা ও গ্রাম নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
গ্রামসমূহ হলো:
* ১নং ওয়ার্ড - আটইল, কৈগাড়ি, জাড়ই, বড় নিলাহালি, বেড়াগ্রাম, শরম।
* ২নং ওয়ার্ড - ছাতনী, তালুচ, পাঁচোষা।
* ৩নং ওয়ার্ড - চন্ডিমন্ডপ, ছোট করমজি, ঝাজিরা, ডাংগাপাড়া, রঘুবংশপুর।
* ৪নং ওয়ার্ড - আমঝুপি, গুনাহার, পালকুড়ি, ভান্ডুরিয়া।
* ৫নং ওয়ার্ড - কামারু, কাজীগাড়ি, বেলহট্টি, পুকুরগাছা, সিংগা।
* ৬নং ওয়ার্ড - অর্জুনগাড়ি, কুরাহার, কেউত, ছোট বেড়া গ্রাম, সুহলি।
* ৭নং ওয়ার্ড - উনাহাত, ভাটাহার, সিংড়া, সূর্যতা।
* ৮নং ওয়ার্ড - খাগড়া, দামকুড়ি, পোওতা, মেরাই।
* ৯নং ওয়ার্ড - পাওগাছা, দোঁছিয়া, ভাতহান্ডা, নূরপুর।

## জনসংখ্যা
২০১১ সালের আদমশুমারি অনুযায়ী গুনাহার ইউনিয়নের মোট জনসংখ্যা ছিল ৩০৫৮৬ জন।

## শিক্ষা ও সংস্কৃতি
গুনাহার ইউনিয়নের গড় সাক্ষরতা হার ৫০.০%। এর মধ্যে নারী শিক্ষার হার ৪৫.৬% এবং পুরুষ শিক্ষার হার ৫৪.৮%।

## অর্থনীতি ও যোগাযোগ
গুনাহার ইউনিয়নের অর্থনীতি প্রধানত কৃষি নির্ভর।
## জনপ্রতিনিধি
গুনাহার ইউনিয়নের বর্তমান চেয়ারম্যান নূর মোহাম্মাদ আবু তাহের।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রাজশাহী বিভাগ

## তথ্যসূত্র

## বহিঃসংযোগ
* গুনাহার ইউনিয়ন  — বাংলাদেশ জাতীয় তথ্য বাতায়ন

বিষয়শ্রেণী:বগুড়া জেলা
এস ফোর্স (বাংলাদেশ)

**এস ফোর্স** ছিল মেজর কে এম শফিউল্লাহের নেতৃত্বে গঠিত বাংলাদেশ সশস্ত্র বাহিনী এর সামরিক ব্রিগেড। এটি ১ অক্টোবর ১৯৭১ গঠন করা হয়, ব্রিগেডটি ২য় ও ১১তম ইস্ট বেঙ্গল রেজিমেন্ট এর সমন্বয়ে গঠিত হয়েছিল।

## পটভূমি
২৫ মার্চ ১৯৭১, পাকিস্তান সেনাবাহিনী নির্দয় ভাবে ঝাঁপিয়ে পড়ে বাঙ্গালী জনগোষ্ঠীর (তৎকালীন পূর্ব পাকিস্তান)। তাদের পূর্ব পাকিস্তান এর রাজধানীতে উন্মাদের মতো হত্যাযজ্ঞ পাকিস্তান সেনাবাহিনীতে কর্মরত বাঙালি সামরিক কর্মকর্তাদের কর্তৃপক্ষের বিরুদ্ধে বিদ্রোহী করে তোলে এবং বাংলাদেশের স্বাধীনতা যুদ্ধ যোগ দেন।

২৮ মার্চ কে এম সফিউল্লাহ এর নেতৃত্বে ২য় ইস্ট বেঙ্গল রেজিমেন্ট এর কর্মকর্তারা যাদের অবস্থান ছিল রাজধানী ঢাকা সংলগ্ন জয়দেবপুর ক্যান্টনমেন্ট, অন্যান্য সৈন্যদল এবং বাকি ক্যান্টনমেন্ট বিদ্রোহ ঘোষণা করে। প্রাথমিকভাবে মেজর সফিউল্লাহ সেক্টর-৩ এর অধিনায়ক হিসেবে নির্বাচিত হন.

## সুত্রপাত
স্বাধীনতাযুদ্ধের দীর্ঘায়নের সম্ভাবনা বিবেচনায় এনে বাংলাদেশের অস্থায়ী সরকার বিপক্ষের অস্ত্র সংগ্রামের প্রতিরোধ এর জন্যে নিয়মিত সামরিক বাহিনী নিয়ন্ত্রণের সিদ্ধান্ত নেয়।

পরিকল্পনার অংশ হিসেবে সরকারের নির্দেশে কর্নেল আতাউল গনি ওসমানী তিনটি ব্রিগেড আকারের ফোর্স গঠন করেন। যেগুলোর নামকরণ করা হয় তাদের অধিনায়কদের নামের অদ্যাংশ দিয়ে। যা এস ফোর্স, কে ফোর্স, জেড ফোর্স নামে পরিচিত। 

সরকারের নির্দেশনা অনুসারে, মেজর খালেদ মোশাররফ সেপ্টেম্বরের শেষ সপ্তাহে গঠন করেন **[[কে ফোর্স (বাংলাদেশ)|কে ফোর্স]]** এবং মেজর জিয়াউর রহমান **[[জেড ফোর্স]]** এবং মেজর কে এম শফিউল্লাহ গঠন করেন **এস ফোর্স**।

এস ফোর্স এর ব্রিগেড সদর দপ্তর ছিল হেজামারা।
## ব্রিগেড এর কাঠামো
* **ব্রিগেড কমান্ডার - মেজর [[কাজী মুহাম্মদ সফিউল্লাহ|কে এম সফিউল্লাহ]]**
* ব্রিগেড মেজর – ক্যাপ্টেন আজিজুর রহমান
* ডি-কিউ অফিসার - ক্যাপ্টেন আবুল হোসেন
* সিগন্যাল অফিসার - ফ্লাইট লেফটেন্যান্ট রউফ

### ২য় ইস্ট বেঙ্গল রেজিমেন্ট
* কমান্ডিং অফিসার - মেজর মঈনুল হোসেন চৌধুরী
* সহকারী - লেফটেন্যান্ট মোহাম্মদ সাঈদ
* এ কোম্পানি কমান্ডার – মেজর মতিউর রহমান
* বি কোম্পানী কমান্ডার – লেফটেন্যান্ট বদিউজ্জামান
* সি কোম্পানি কমান্ডার - লেফটেন্যান্ট সৈয়দ মোহাম্মদ ইব্রাহিম
* ডি কোম্পানি কমান্ডার – লেফটেন্যান্ট গোলাম হেলাল মোর্শেদ
* এ কোম্পানির কর্মকর্তা – সেকেন্ড লেফটেন্যান্ট আনিসুল হাসান
* বি কোম্পানির কর্মকর্তা - সেকেন্ড লেফটেন্যান্ট সেলিম মোহাম্মদ কামরুল হাসান
* মেডিকেল অফিসার - লেফটেন্যান্ট আবুল হোসেন

### ১১তম ইস্ট বেঙ্গল রেজিমেন্ট
* কমান্ডিং অফিসার - মেজর আবু সালেহ মোহাম্মদ নাসিম
* সহকারী - লেফটেন্যান্ট নাসির
* এ কোম্পানি কমান্ডার - লেফটেন্যান্ট শামসুল হুদা বাচ্চু
* বি কোম্পানি কমান্ডার ক্যাপ্টেন সুবিদ আলী ভুঁইয়া
* সি কোম্পানি কমান্ডার - সেকেন্ড লেফটেন্যান্ট নজরুল ইসলাম
* ডি কোম্পানি কমান্ডার - সেকেন্ড লেফটেন্যান্ট আবুল হোসেন
* বি কোম্পানির কর্মকর্তা - সেকেন্ড লেফটেন্যান্ট কবির
* মেডিকেল অফিসার - লেফটেন্যান্ট মঈনুল হোসেন

## প্রধান অভিযান
নভেম্বরের শেষভাগে এস ফোর্স যুদ্ধের জন্যে প্রস্তুত হয়। এটির পরিচালিত অপারেশন আখাউড়া, মুকুন্দপুর, ধর্মনগর এবং নভেম্বর থেকে বাংলাদেশের স্বাধীনতার আগ পর্যন্ত আরো বহু স্থানে অভিযান চালিয়ে গেছে।

## আরও দেখুন
* জেড ফোর্স (বাংলাদেশ)
* কে ফোর্স (বাংলাদেশ)

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:মুক্তিবাহিনী
গোষ্ঠীশাসনতন্ত্র

**গোষ্ঠীশাসনতন্ত্র** () বলতে ক্ষমতার একটি কাঠামোকে বোঝায় যেখানে মুষ্টিমেয় লোকের হাতে ক্ষমতা কেন্দ্রীভুত থাকে। বংশমর্যাদা, সম্পদ, পারিবারিক ঐতিহ্য, শিক্ষা অথবা ব্যবহসা, ধর্মীয় এবং সামরিক নিয়ন্ত্রণ অধিকার থেকে এই সব লোক নির্ধারিত হয়। এই সকল অঞ্চল বা রাজ্য অতি সামান্য কিছু পরিবার কর্তৃক শাসিত হয় যারা এক প্রজন্ম থেকে অন্য প্রজন্মের কাছে ক্ষমতা হস্তান্তর করে।

ইংরেজি "অলিগার্কি" শব্দটি গ্রীক শব্দ অলিগোস অর্থ "সামান্য" এবং আর্খো অর্থ "শাসনের জন্য" থেকে এসেছে।

## তথ্যসূত্র

## বহিঃসংযোগ

:

বিষয়শ্রেণী:কর্তৃত্ববাদ
বিষয়শ্রেণী:রাজনৈতিক সংস্কৃতি
বিষয়শ্রেণী:রাজনৈতিক দর্শন
বিষয়শ্রেণী:রাজনৈতিক দুর্নীতি
বিষয়শ্রেণী:গোষ্ঠীশাসনতন্ত্র
বিষয়শ্রেণী:সরকারের রূপ
বিষয়শ্রেণী:অভিজাত
১৯৮১-এ বাংলাদেশ

গণপ্রজাতন্ত্রী বাংলাদেশ এর ১৯৮১ সালের প্রধান ঘটনা প্রবাহ

## অবশ্যপালনীয়
* রাষ্ট্রপতি : জিয়াউর রহমান (৩০ মে পর্যন্ত), আবদুস সাত্তার (৩০ মে হইতে)
* প্রধানমন্ত্রী : শাহ আজিজুর রহমান
* প্রধান বিচারপতি : কামালউদ্দিন হোসেন
## ঘটনাপঞ্জী
### মে
* **৩০ মে** : জিয়াউর রহমান আততায়ীর হাতে নিহত হন।
### নভেম্বর
* **১৫ নভেম্বর** : ২য় রাষ্ট্রপতি নির্বাচন অনুষ্ঠিত হয়। নির্বাচনে আব্দুস সাত্তার জয়লাভ করেন, যিনি ৬৫.৫% ভোট লাভ করেন। মোট ৫৪.৩% ভোট সংগৃহীত হয়েছিল।
## কিছু অজানা দিনের ঘটনা
* দেশে ২য় বারের মতো আদমশুমারি হয়। এবং এরপর থেকে প্রতি ১০ (দশ) বছর পরপর গণনা সংগঠিত হয়।
## মৃত্যু
* বাংলাদেশী কবি ও সাহিত্যিক খান মোহাম্মদ মঈনউদ্দীন ১৬ ফেব্রুয়ারি মৃত্যুবরণ করেন।
* বাঙালি পতঙ্গবিশারদ ও উদ্ভিদবিদ, সামাজিক কীটপতঙ্গের ওপর গবেষণাকর্মের জন্য বিখ্যাত গোপালচন্দ্র ভট্টাচার্য। বাংলার কীটপতঙ্গ নামক গ্রন্থটি রচনার জন্য ১৯৭৫ খ্রিষ্টাব্দে তিনি রবীন্দ্র পুরস্কার জয় করেন এবং ৮ এপ্রিল মৃত্যুবরণ করেন।
* জনপ্রিয় বাঙালি কথাশিল্পী, ঔপন্যাসিক আকবর হোসেন ২ জুন, ১৯৮১ সালে মৃত্যুবরণ করেন।
* বাংলাদেশের অন্যতম পরিসংখ্যানবিদ, বিজ্ঞানী, সাহিত্যিক ও শিক্ষাবিদ কাজী মোতাহার হোসেন ৯ অক্টোবর মৃত্যুবরণ করেন।
* বুয়েটের প্রথম উপাচার্য এম এ রশীদ তিনিই দেশের প্রথম ব্যক্তি যিনি প্রকৌশলী বিষয়ে প্রথম পিএইচডি সম্পন্ন করেন। ৬ নভেম্বর মৃত্যুবরণ করেন।
## আরও দেখুন
* ১৯৮১ সালের বাংলাদেশী চলচ্চিত্রের তালিকা
* বাংলাদেশের ইতিহাসের সময়রেখা
## তথ্যসূত্র

## বহিঃসংযোগ
রূপকথার গল্প

**রূপকথার গল্প** তৌকির আহমেদ পরিচালিত ২০০৬ সালের বাংলাদেশী নাট্য চলচ্চিত্র। তৌকির আহমেদের নিজের গল্প, চিত্রনাট্য ও সংলাপে চলচ্চিত্রটি প্রযোজনা ও পরিবেশনা করেছে ইমপ্রেস টেলিফিল্ম। এতে অভিনয় করেছেন তৌকীর আহমেদ, চঞ্চল চৌধুরী, তাসকিন সুমী, মামুনুর রশীদ, হুমায়ুন ফরীদি, মোশাররফ করিম প্রমুখ।

এই চলচ্চিত্র পরিচালনার জন্য তৌকীর আহমেদ সমালোচকদের বিচারে শ্রেষ্ঠ পরিচালক হিসেবে এবং চঞ্চল চৌধুরী শ্রেষ্ঠ চলচ্চিত্র অভিনেতা হিসেবে মেরিল-প্রথম আলো পুরস্কার লাভ করে। এছাড়া চলচ্চিত্রটি ২০০৮ সালে ঢাকা আন্তর্জাতিক চলচ্চিত্র উৎসব-এ দর্শক পছন্দ পুরস্কার অর্জন করে।

## কাহিনী সংক্ষেপ
একজন যুবক তার চাকরির প্রথম দিনই চাকরি হারিয়ে পথে ঘুরতে ঘুরতে এক মহিলার সাথে দেখা হয়। তার কোলে একটি বাচ্চা ছিল। মহিলাটি বাচ্চার জন্য খাবার কেনার কথা বলে তার কাছে বাচ্চাটি রেখে একজন ট্রাক ড্রাইভারের সাথে চলে যায়। পুলিশ তাকে শিশু অপহরণকারী বলে চিহ্নিত করে তাকে থানায় নিয়ে যায়। অন্যদিকে মহিলাটি ফিরে এসে তার বাচ্চাকে না পেয়ে ট্রাক ড্রাইভারকে নিয়ে শহরের অলিতে গলিতে খুঁজে বেড়ায়। যুবকটি তার নৈতিক বোধ থেকে বাচ্চাটিকে ছেড়ে যেতে পারে না। সে তার যথাসাধ্য চেষ্টা করে বাচ্চাটিকে বাঁচাতে। কিন্তু অনেক চেষ্টার পরও যুবকটি বাচ্চাটির কোনো সংগতি করতে পারে না। বিভিন্ন স্থানে ঘুরতে ঘুরতে যুবকটি বাচ্চাটিকে নিয়ে একটি রেলস্টেশনে পৌছায়। অন্যদিকে মহিলাটি ট্রাক ড্রাইভারের সাথে অনাকাঙ্ক্ষিত ঘটনায় জড়িয়ে পড়ে ও ড্রাইভারটিকে ছেড়ে চলে আসে। অতঃপর কাকতালীয়ভাবে ঐ একই রেলস্টেশনে উপস্থিত হয়। মহিলাটি বিনাবাক্যব্যয়ে বাচ্চাকে নিয়ে চলে যায়। যুবকটির ঐদিকে নির্বাকভাবে তাকিয়ে থাকার দৃশ্যের মধ্যদিয়ে কাহিনীর সমাপ্তি ঘটে।

## অভিনয়শিল্পী

## সঙ্গীত
**রূপকথার গল্প** চলচ্চিত্রের সঙ্গীত পরিচালনা করেছেন বারী সিদ্দিকী। গীত রচনা করেছেন শহীদুল্লাহ ফরায়েজী ও বারী সিদ্দিকী। এছাড়া নিধু বাবু ও রবীন্দ্রনাথ ঠাকুর রচিত কয়েকটি গান এতে গৃহীত হয়েছে।

## মূল্যায়ন
### সমালোচকদের প্রতিক্রিয়া
দ্য ডেইলি স্টারে এক চলচ্চিত্র সমালোচনায় বলা হয় চলচ্চিত্রটির নাম রূপকথার গল্প হলেও আসলে এতে রূপকথা নেই আছে এক নারীর জীবনের করুণ গল্প, যে তার হারিয়ে যাওয়া সন্তানকে খুঁজছে। পরিচালক তৌকীর আহমেদ সমসাময়িক জীবনের এই মর্মস্পর্শী বাস্তবতাকে এই ছবিতে তুলে ধরেছেন। তবে কিছু দৃশ্য অপ্রয়োজনীয় বলে মনে হয়েছে।

### পুরস্কার
* **[[মেরিল-প্রথম আলো পুরস্কার]]**
* **বিজয়ী:** শ্রেষ্ঠ পরিচালক (সমালোচক পুরস্কার) - তৌকির আহমেদ
* **বিজয়ী:** শ্রেষ্ঠ চলচ্চিত্র অভিনয়শিল্পী - পুরুষ (সমালোচক পুরস্কার) - চঞ্চল চৌধুরী
* **[[ঢাকা আন্তর্জাতিক চলচ্চিত্র উৎসব]]**
** **বিজয়ী:** দর্শক পছন্দ পুরস্কার - *রূপকথার গল্প* (তৌকির আহমেদ)

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০০৬-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:তৌকীর আহমেদ পরিচালিত চলচ্চিত্র
বিষয়শ্রেণী:তৌকীর আহমেদের চিত্রনাট্য
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
অখিলচন্দ্র নন্দী

**অখিলচন্দ্র নন্দী** ( ৭ মার্চ ১৯০৭ ― ১৬ ডিসেম্বর ১৯৮৭) একজন ব্রিটিশবিরোধী বিপ্লবী ও সাম্যবাদী কর্মী।

## বংশ পরিচয়
বাংলাদেশের ব্রাহ্মণবাড়ীয়া জেলার কালিকচ্ছ গ্রামে তার জন্ম। এই এলাকার নন্দী বংশ সুপরিচিত। ব্রিটিশবিরোধী সশস্ত্র আন্দোলনে কালিকচ্ছ গ্রামের নন্দী বংশের অনেকেই অংশগ্রহণ করেছিলেন। প্রখ্যাত বাঙালী সাহিত্যিক জ্যোতিরিন্দ্র নন্দীও একই বংশের ব্যক্তি। অখিলচন্দ্র নন্দীর স্ত্রী শেফালী নন্দী একজন লেখিকা।

## বিপ্লবী আন্দোলন
কৈশোরকাল থেকেই স্বাধীনতা আন্দোলনে সক্রিয়ভাবে যুক্ত ছিলেন অখিলচন্দ্র। কুমিল্লা শহরের মহিলারা একটা সময় স্বাধীনতা সংগ্রামে ব্যাপকহারে অংশগ্রহণ করেছিলেন তারই সক্রিয় সহযোগীতায়। দুই মহিলা বিপ্লবী শান্তি ঘোষ ও সুনীতি চৌধুরী কুমিল্লার ম্যাজিস্ট্রেট স্টিভেন্সকে হত্যা করেন, একাজে সাহায্যকারী ছিলেন তিনি। স্টিভেন্স হত্যা মামলায় তিনি ধরা পড়েন ও আট বছর কারারুদ্ধ থাকেন। জেলে থাকাকালীন বি.এ পাশ করেন অখিলচন্দ্র।

## পরবর্তী জীবন
জেল থেকে মুক্তিলাভ করে বিপ্লবী আন্দোলনের পথ পরিহার করেন ও মার্ক্সবাদে আকৃষ্ট হন তিনি। ১৯৩৯ সালে ভারতের কমিউনিস্ট পার্টির সদস্যপদ লাভ করেছিলেন। স্বাধীনতার পর পিসি চ্যাটার্জী এন্ড কোম্পানিতে কাজ করতেন। এছাড়াও বিভিন্ন জনকল্যাণমূলক কাজের সাথে জড়িত ছিলেন। একটি জীবনীমূলক বই লিখেছেন যার নাম *'বিপ্লবীর স্মৃতিচারণ*'।

## মৃত্যু
১৬ ডিসেম্বর, ১৯৮৫ সালে অখিলচন্দ্র মারা যান।

## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:ব্রাহ্মণবাড়িয়া জেলার বিপ্লবী
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:ভারতের কমিউনিস্ট পার্টি
বিষয়শ্রেণী:কালিকচ্ছের ব্যক্তি
হালদা (চলচ্চিত্র)

***হালদা*** তৌকির আহমেদ পরিচালিত ২০১৭ সালের বাংলাদেশী নাট্য চলচ্চিত্র। আজাদ বুলবুলের কাহিনিতে চলচ্চিত্রটির চিত্রনাট্য লিখেছেন তৌকীর আহমেদ। ছবিটি প্রযোজনা করেছে আমরা ক'জন। এশিয়ার একমাত্র প্রাকৃতিক মৎস প্রজনন কেন্দ্র হালদা নদী ও এর দুই পাড়ের জেলেদের জীবন নিয়ে চলচ্চিত্রের গল্প আবর্তিত হয়েছে। এতে অভিনয় করছেন জাহিদ হাসান, নুসরাত ইমরোজ তিশা, মোশাররফ করিম, ফজলুর রহমান বাবু, রুনা খান প্রমুখ।

৭০ লক্ষ টাকা বাজেটের চলচ্চিত্রটি ২০১৭ সালের ১ ডিসেম্বর বাংলাদেশের ৮০টি প্রেক্ষাগৃহে মুক্তি পায়। চলচ্চিত্রটি ২০১৮ সালে অনুষ্ঠিত ঢাকা আন্তর্জাতিক চলচ্চিত্র উৎসব প্রদর্শিত হয় এবং তৌকির আহমেদ শ্রেষ্ঠ পরিচালকের পুরস্কার লাভ করেন।

## কাহিনি সংক্ষেপ

## কুশীলব
* জাহিদ হাসান - নাদের চৌধুরী, সম্ভ্রান্ত বংশের ছেলে, বিদেশ ফেরত ও ইটের ভাটার মালিক।
* নুসরাত ইমরোজ তিশা - হাসু, জেলের কন্যা।
* মোশাররফ করিম - বদিউজ্জামাল, জেলে।
* ফজলুর রহমান বাবু - মনু মিয়া, হাসুর বাবা।
* রুনা খান - জুঁই, নাদেরের প্রথম স্ত্রী।
* শাহেদ আলী - নিবারণ, জেলে।
* দিলারা জামান - সুরৎ বানু, নাদেরের মা।
* মোমেনা চৌধুরী - হাসুর মা।
* কাজী উজ্জ্বল - সরকারি কর্মকর্তা

## নির্মাণ
### অভিনয়শিল্পী নির্বাচন
তৌকির আহমেদ-এর পরিচালনায় *[[অজ্ঞাতনামা]]* চলচ্চিত্রে ফজলুর রহমান বাবুর অভিনয় প্রশংসিত হওয়ার পর তাকে আবার এই চলচ্চিত্রের জন্য নির্বাচন করা হয়। মুহম্মদ মোস্তফা কামাল রাজ পরিচালিত *[[প্রজাপতি (চলচ্চিত্র)|প্রজাপতির]]* পর এই চলচ্চিত্রে দ্বিতীয়বারের মত একসাথে কাজ করেন জাহিদ হাসান ও মোশাররফ করিম। জাহিদ হাসানের এটি তৌকীরের পরিচালনায় প্রথম চলচ্চিত্র। তবে তারা একসঙ্গে নাট্যকেন্দ্রে মঞ্চ নাটক করেছেন। অন্যদিকে মোশাররফ করিম তৌকীরের আগের চারটি চলচ্চিত্রেই অভিনয় করেন। প্রধান দুটি নারী চরিত্রে অভিনয় করেছেন নুসরাত ইমরোজ তিশা এবং রুনা খান। এটি তাদের দুজনেরই তৌকীরের পরিচালনায় প্রথম চলচ্চিত্র। তিশা অভিনীত চরিত্রের নাম হাসু এবং এই চরিত্রের জন্য তাকে নির্বাচন করেছিলেন তৌকিরের স্ত্রী অভিনেত্রী বিপাশা হায়াত। তিশা এই প্রসঙ্গে বলেন তিনি বিপাশা হায়াত এর প্রতি কৃতজ্ঞ।

### চিত্রগ্রহণ
ছবিটির কিছু প্রি-ওয়ার্ক শুরু হয় ২০১৬ সালের এপ্রিল মাস থেকে হাটহাজারীর উত্তর মাদার্শা রামদা মুন্সির হাট এলাকায়। হালদা নদীতে একটা নির্দিষ্ট সময়ে মাছ ডিম পাড়ে। সেই ডিম পাড়ার দৃশ্যগুলোর চিত্রধারণ করা হয় এসময়ে। ছবিটির প্রধান চিত্রগ্রহণ শুরু হয় ২৬ সেপ্টেম্বর, ২০১৬ থেকে চট্টগ্রামের হাটহাজারীর হালদা নদীর পারে। ছবির সম্পূর্ণ শুটিং শেষ হয় ২২ দিনে।

## সঙ্গীত
চলচ্চিত্রটির সঙ্গীত পরিচালনা করেছেন পিন্টু ঘোষ। তিনি এর আগে তৌকীর আহমেদের *[[অজ্ঞাতনামা]]* চলচ্চিত্রেরও সঙ্গীত পরিচালনা করেছেন। ছবির গীতও রচনা করেছেন পিন্টু ঘোষ। গানে কণ্ঠ দিয়েছেন পিন্টু ঘোষ ও সুকন্যা মজুমদার ঘোষ।

### গানের তালিকা

## পুরস্কার

## তথ্যসূত্র

## বহিঃসংযোগ
* 
* 

বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:তৌকীর আহমেদ পরিচালিত চলচ্চিত্র
বিষয়শ্রেণী:তৌকীর আহমেদের চিত্রনাট্য
বিষয়শ্রেণী:চলচ্চিত্রে হালদা নদী
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
ডুডল আর্মি ২: মিনি মিলিসিয়া

**ডুডল আর্মি ২: মিনি মিলিসিয়া (ডিএ২)** একটি ফ্রিমিয়াম শ্যুটিং ভিত্তিক গেম যেটি অ্যান্ড্রয়েড এবং  আইওএস ডিভাইসে খেলা যায়। গেমটি আইওএস ডিভাইসের জন্য ৫ এপ্রিল , ২০১১ তে মুক্তি দেয়া হয়  এবং গুগল প্লে তে অ্যান্ড্রয়েড ডিভাইসের জন্য ১৮ মার্চ, ২০১৫ সালে মুক্তি দেয়া হয়। 

গেমটি ২০১৭-তে ভারতীয় এ্যাপল এ্যাপ স্টোরে শীর্ষ গেমগুলির মধ্যে একটি হিসেবে তালিকাভুক্ত করা হয়েছে।
## গেমপ্লে
**ডুডল আর্মি ২: মিনি মিলিসিয়া** তে তিন ধরনের গেমপ্লে মোড রয়েছে। এগুলো হল : ট্রেইনিং,সারভাইভাল,মাল্টিপ্লেয়ার।

### ট্রেইনিং
এই মোডে প্লেয়ার একটি অফিসার ক্যান্ডিডেট স্কুলের একজন সার্জের কাছ থেকে ট্রেইনিং নেয়।

সার্জ গেমে চলাফেরা এবং বিভিন্ন অস্ত্র চালানোর কৌশল শেখায়। 

### সারভাইভাল মোড
এই মোডে সার্জ প্লেয়ারকে একটি যুদ্ধক্ষেত্রে নিয়ে আসে যেখানে অনেক অস্ত্রধারী রোবোট থাকে। প্লেয়ারের কাজ হলো এইসব রোবোটের হাত থেকে সার্জের সহায়তায় নিজেকে রক্ষা করা। প্লেয়ার এইসব রোবোটকে মেরে বিভিন্ন ধরনের অস্ত্র যেমন ডেজার্ট ঈগল, উজি, .৪৪ ম্যাগনাম,স্নাইপার রাইফেল,এম৯৩বিএ,এমপি৫, একে-৪৭, এম৪,স্মাউ,শটগান,লেজার,সাউ গান,ফ্লেম থ্রোয়ার,এম১৪,ইএমপি,মেচিট, এবং গ্রেনেড, প্রক্সিমিটি, গ্যাস গ্রেনেড নিতে পারে।

### মাল্টিপ্লেয়ার মোড
এই মোডে প্লেয়ার অনলাইনে পিভিপি নেটওয়ার্কের মাধ্যমে অথবা অফলাইনে ওয়াইফাই এর মাধ্যমে সর্বোচ্চ ১১ জন প্লেয়ারের(সর্বমোট ১২ জন) সাথে খেলতে পারে. ওয়াই-ফাই মাল্টিপ্লেয়ার অনলাইন কিংবা লোকাল এরিয়া নেটওয়ার্ক(ল্যান) ভিত্তিক হতে পারে।  গেমপ্লে সারভাইভেলের মতোই তবে এখানে বিভিন্ন প্লেয়ারকে মারলে একটি করে ব্যাটেল পয়েন্ট পাওয়া যায় যা দিয়ে পরে দোকান(স্টোর) থেকে বিভিন্ন বোনাস আইটেম কেনা যায়। তবে অনলাইনে কিছু অস্ত্র যেমন কামান(স্মাউ) এবং স্নাইপার রাইফেল ব্যবহারের ক্ষেত্রে ০.৯৯ ডলার দিয়ে প্রো প্যাক কিনতে হয়। 

গেমটিতে এক্সপেরিয়েন্স এবং রেঙ্কিং প্রথাও রয়েছে।

## তথ্যসূত্র

## বহিঃসংযোগ
* অফিসিয়াল ওয়েবসাইট
* 

বিষয়শ্রেণী:মোবাইল গেম
বিষয়শ্রেণী:ফ্রিমিয়াম মোবাইল গেম
বিষয়শ্রেণী:মাল্টিপ্লেয়ার মোবাইল গেম